pgjonker | Just another blogs demo Sites site
Oktober 14, 2012 in Sonder kategorie
"Slaap jy uit?" check ek met Ouboet voordat ek die alarm stel en die deure sluit. Hy doen. Hy het 'n deurnag LAN saam met sy pelle.
Om 04h35 gaan die alarm af. Dus is dit vanoggend ons beurt om statistiek te raak, dink ek toe ek uit die bed rol, en begin vroetel vir my bril in die donker.
Ek spring op en sit die buiteligte aan. Ek check op die alarm se keypad en sien die skelms het die voordeur oopgebreek. Which is fine. Hulle word dan beperk tot daardie kant van die huis met 'n deur tussen ons. Die alarm laat ek aanhou raas.
Nou wik en weeg ek of ek by 'n skuifdeur moet uitgaan dat ek van buite af kan sien wat die skelms binne doen. Of dalk moet ek net vinnig die binnedeur oopsluit, inloer en hom weer toepluk. Maar dalk is ek nie vinnig genoeg nie, dan is die skelms saam met my aan my kant van die deur.
Ek hoor die blikskottels praat aan die ander kant van die deur.
Een het die cheek om aan die deur te klop en te sê: "Maak oop!"
"Dis ek," sê Ouboet.
"O, jy meen sò."
Ouboet het toe besluit om terug te kom nadat hy klaar geLAN het. Die gepraat aan die ander kant van die deur was hy wat toe al die alarm-mense se oproep hanteer en sê daar is niks fout nie.
Tyd is soms sigbaar.
Water, soos moeder natuur gebedoel het.
Die wêreld is ons woning.
Kos vir die nasie.
Mens kan natuurlik ook nie van vis en skyfie alleen leef nie.
Maar die belangrikste hiervan ….
[Foto geneem by Fat Cats Kitchen, Riebeek Kasteel]
Na ons vorige besoek aan Riebeek-Wes is ons terug om Riebeek-Kasteel in ligdag te sien. Ons begin toe maar weer by die Kasteelberg Bistro.
Vanuit die Kasteelberg Bistro. Na ete sou het ons in hierdie straat afgestap om die dorp te verken.
'n Entjie af in die pad is De Jonge's.
Mens gaan nie sommer uit kos uit raak op Riebeek-Kasteel nie.
Die Fat Cats Kitchen het 'n buite-lug restaurant gedeelte ook. Die weer was egter nie so lekker vir buite eet nie, tensy jy dalk 'n eskimo is.
En binne-in verkoop hulle oudhede en skilderye.
Die kerk is net langsaan.
Daar is darem huise ook op die dorp.
Hierdie ouens bly reg oorkant die kerk. Hulle kan nie eintlik kla dat die kerk te ver is vir bywoning nie…